Hennops Nuusbrief: 12 September 2019
Die veiligheid van ons kinders moet altyd voorop in ons gedagtes wees. Ek praat amper elke dag daaroor. Tot vervelens toe somtyds, voel dit ook vir my. Maar ons mag nooit wag totdat iets gebeur soos wat die afgelope tyd gebeur het in Vanderbijlpark voordat ons iets doen wat sinvol is met betrekking tot die veiligheid van ons kinders.
Ek sê vandag baie dankie aan 'n paar indiwidue wat regtig die ekstra myl loop ter wille van ons kinders. Mnr Darius Steyn, die Bedryfshoof van die skool, doen ongelooflik baie om altyd seker te maak dat almal by die skool veilig is. Hy maak seker dat daar vroegoggend voor skool, en ook na skool wagte by elke hek is om toe te sien dat ons kinders veilig die terrein betree of verlaat. Hy monitor die wagte met die honde wat snags ons skool patrolleer om te kyk dat alles veilig is. Hy kyk dat ons manne by die hekke op diens is. Hy verseker dat die padpatrollie goed funksioneer. En nog baie meer.
Bertus Myburgh, die eienaar van Copwatch, gaan uit sy pad om te verseker dat almal altyd veilig is. Hy doen voor elke besoek aan 'n kampterrein (soos nou met die Graad 4's en Graad 6'e se kamp) 'n veiligheidsinspeksie om seker te maak alles is reg. As daar ekstra sekuriteitsmanne gereël moet word, doen hy dit, en hulle pas ons kinders op vir die duur van die hele kamp. Sy Copwatch voertuie begelei ons revuekinders se busse wanneer hulle laataand op die snelweg moet terugkeer na 'n optrede. Dankie Bertus vir jou wonderlike ondersteuning aan Laerskool Hennopspark! Jy is regtig 'n besondere man, en ons is jou baie dank verskuldig.
Ons voel regtig veilig met al die voorsorgmaatreëls wat ons in plek het, maar ons weet definitief ook dat ons altyd op ons tone moet bly. Daarvoor het ons u hulp nodig. Meld asseblief enigiets of –iemand dadelik aan wat suspisie wek – of dit nou 'n kar is wat stadig in die strate ry, of 'n verdagte persoon wat rondom die skool rondhang. Ons kan nooit te versigtig wees nie!
Ons gaan binne die volgende paar dae ons noodplan weer oefen in skooltyd – albei scenario's, naamlik 'n volle ontruiming, en dan ook 'n nie-ontruiming. Die SAPS en Copwatch sal deel vorm van hierdie noodplanoefeninge, so u moet rustig wees. Ons betrek hierdie rolspelers om hul reaksietyd te toets wanneer ons 'n spesifieke noodsituasie sou ervaar waarby ons hulle moet betrek. Hierdie noodplanoefeninge sal sonder vooraf waarskuwing geskied, en sal aan 'n tydtoets onderwerp word.
Gesels gerus weer met u kinders oor hul eie veiligheid, en oor hoe hulle hulself moet veilig hou. Druk dit hulle asseblief ook op die hart dat hulle erns moet maak daarmee – hul eie veiligheid, asook die regte manier om 'n noodsituasie te hanteer – met kalmte en ordelikheid. Ek verwag van hulle om tydens 'n noodplanoefening met die nodige erns en ordelikheid te reageer – inteendeel dring ek daarop aan.
Maak seker dat hulle altyd op hul hoede sal wees – altyd sal weet wie en wat rondom hulle is. Hulle is jonk en naïef, en dink op hierdie stadium van hul lewens dat almal goed is, en daarom wantrou hulle nie sommer iemand vreemds nie. Ons praat dikwels daaroor (ons probeer regtig ook om hulle nie histeries te maak met bangmaakstories nie).
Sagtebal: 0/13 Uitspele
Gr 4 kamp: Zwartkloof Game Lodge
Maandag: 16 September
Kultuurgroepe – Lewende Woord: Musiekfees
Atletiekuitdunne: Graad R – Gr 2 (in skooltyd)
Dinsdag: 17 September
Sagtebal: Uitspele 0/10 - Hermanstad
Woensdag: 18 September
Donderdag: 19 September
Seniorfase: Rapporte word gekontroleer. Wees asb by die skool!
Atletiek Huissport – Gr 3 – Gr 6: 14:00
Vrydag: 20 September
Karakterdag: Trek aan soos 'n karakter uit 'n kinderboek asook skenkings van boeke
Dinsdag: 1 Oktober
Woensdag: 2 Oktober
Donderdag: 3 Oktober
Vrydag: 4 Oktober
2 Philippe Munro
4 Santie Coetzer
14 Elize de Lange
15 Sarett Sterk
19 Anneke Louw
30 Estelle Steenkamp
Ps 139:14 - Ek wil U loof want U het my op 'n wonderbaarlike wyse geskep. Ps 145:5+6 - Ek wil getuig van U magtige dade, sodat die mense oor U wonderdade sal praat. Ek wil van U grootheid vertel!
Ps 144:2 - U is my krag en my skuilplek, my veilige vesting en my redder, my beskermer by wie ek skuil.
Handelinge 4:20 - "Wat ons betref, dit is onmoontlik om nie te praat oor wat ons gesien en gehoor het nie."